POROČILO KOMISIJE EVROPSKEMU PARLAMENTU IN SVETU

Kakovost motornega bencina in dizelskega goriva, ki se uporabljata v cestnem prometu v Evropski uniji: deseto letno poročilo (leto poročanja 2011)

1. Uvod

To poročilo predstavlja združeno poročilo držav članic v skladu z Direktivo 98/70/ES[1] (v nadaljnjem besedilu: Direktiva) za enajsto leto, s povzetki podatkov o kakovosti motornega bencina in dizelskega goriva v Evropski uniji za leto 2011. Specifikacije za motorni bencin in dizelsko gorivo, ki se prodajata v Evropski uniji, so vključene v Direktivo: prva je začela veljati 1. januarja 2000; druga 1. januarja 2005, tretja, ki je omejila vsebnost žvepla za vsa cestna goriva za motorna vozila v EU na 10 ppm, pa je začela veljati 1. januarja 2009. Dodatne zahteve so opredeljene v evropskem standardu za sisteme spremljanja kakovosti goriv („FQMS“), EN 14274:2003, ki se zahteva od leta 2004 v skladu z Direktivo 2003/17/ES. V skladu z Direktivo so morale države članice prvič poročati 30. junija 2002 za prejšnje koledarsko leto (tj. 2001).

Direktiva določa tudi, da morajo države članice sporočiti zbirne podatke o kakovosti goriv, prodanih na njihovih ozemljih. Prvotni obrazec za to poročanje je bil določen v Odločbi Komisije 2002/159/ES z dne 18. februarja 2002[2]. Zahteve Direktive so se spremenile z uvedbo novih specifikacij za gorivo in zahtev za poročanje. Vse države članice prejmejo letno posodobljen obrazec poročila, da se zagotovi vključitev vseh ustreznih podrobnosti ter omogočita analiza in primerjava rezultatov spremljanja kakovosti goriv za celotno Evropo. Ta obrazec upošteva zahteve za poročanje, navedene v Odločbi Komisije 2002/159/ES, in ga letno pregleda in odobri Komisija. Leta 2011 so vse države članice upoštevale specifikacije za gorivo, ki za cestna goriva zahtevajo vsebnost žvepla, manjšo od 10 ppm. Poleg tega so države članice začele poročati o gorivih z dodanim etanolom, kar je v skladu s spremembo Direktive 2009/30/ES obvezna zahteva za poročanje od 1. januarja 2011.

Dve državi članici (Poljska in Nemčija) poročila nista predložili na predvidenem obrazcu. Nizozemska v svojem prvotnem poročilu ni uporabila obrazca, vendar je poročilo na zahtevo spremenila. Od 27 letnih poročil o sistemu spremljanja kakovosti goriv jih je 21 prispelo v roku za poročanje do 30. junija, štiri so bila prejeta manj kot en mesec pozneje, pri čemer sta bili dve poročili predloženi pravočasno, vendar ju je bilo treba prenesti v standardni obrazec. V primerjavi z letoma 2010 in 2009 je to nedvomno izboljšanje števila predloženih poročil, ki so bila prejeta v roku.

2. Prodaja goriva v Evropi

V letu 2011 se je prodaja goriva v EU močno nagibala k dizelskemu gorivu, saj je prodaja dizelskega goriva dosegla 245 227 milijonov litrov, skupna prodaja različnih vrst motornega bencina pa 116 893 milijonov litrov.

Pri vrstah motornega bencina se tržni delež motornega bencina 91 še naprej zmanjšuje in se zdaj prodaja le v majhnih količinah, saj je prodaja leta 2011 znašala 645 milijonov litrov. Celotna količina prodanega motornega bencina 98 je znašala 9 196 milijonov litrov, največji delež prodaje pa je dosegel motorni bencin 95 s 107 052 milijoni litrov. Pri dizelskem gorivu je največji delež prodaje dosegla vrsta B7 s 121 545 milijoni prodanih litrov. Prodaja dizelskega goriva B5 in dizelskega goriva je dosegla okrog polovico te količine za posamezno vrsto (64 523 oziroma 58 498 milijonov litrov). Slika 1 v nadaljevanju prikazuje prodajo različnih vrst goriva v Evropi po vrstah goriva.

Slika 1: Prodaja goriv v EU glede na vrsto goriva leta 2011

Motorni bencin Dizelsko gorivo ||

|| v milijonih litrov

|| Neosvinčen motorni bencin < 10 ppm S || Dizelsko gorivo < 10 ppm S

|| || || Min. RON=91 || || || Min. RON=95 || || || RON 95=<RON<98 || || || RON>=98 || || || Dizelsko gorivo

|| || || Min. RON=91 E5 || || || Min. RON=95 E5 || || || RON 95=<RON<98 E5 || || || RON>=98 E5 || || || Dizelsko gorivo B5

|| || || Min. RON=91 E10 || || || Min. RON=95 E10 || || || RON 95=<RON<98 E10 || || || RON>=98 E10 || || || Dizelsko gorivo B7

|| || || Min. RON=91 E+ || || || Min. RON=95 E+ || || || RON 95=<RON<98 E+ || || || >=98 E+ || || || Dizelsko gorivo B+

Skupna prodaja goriv v EU v letu 2011 in prejšnjih letih je prikazana v sliki 2.

Leta 2011 je prodaja goriva ostala podobna prodaji v letu 2010, pri čemer se je zmanjšala prodaja motornega bencina (zmanjšanje za 4 338 milijonov litrov) in dizelskega goriva (zmanjšanje za 1 614 milijonov litrov), kar je vplivalo na skupno zmanjšanje prodaje cestnih goriv za motorna vozila za 5 952 milijonov litrov.

Slika 2: Količina goriv, prodanih v EU v obdobju 2001–2011, po vrstah goriv

Leto ||

|| v milijonih litrov

|| || || || Dizelsko gorivo || || || || || || Motorni bencin || || || || || ||

* Razen Francije v obdobju 2003–2005, ker ni predložila podatkov. Razen Luksemburga v obdobju 2007–2009 ter Malte v letih 2006 in 2009, ker v zadevnih obdobjih nista predložila poročil. Poleg tega se je EU v letih 2004 in 2007 razširila od 15 na 27 držav članic.

3. Razpoložljivost goriva leta 2011

Eno od najpomembnejših dejstev za leto 2011 je, da je motorni bencin 91 skoraj izginil s tržišča in se prodaja le v štirih državah v skupni količini 645 milijonov litrov. Preglednica 1 prikazuje porazdelitev in količine prodanega goriva v EU–27 po državah članicah in vrstah goriva.

Preglednica 1: Prodaja goriva v EU-27 glede na vrsto goriva v letu 2011

Vrsta goriva || Prodaja motornega bencina (v milijonih litrov) || Prodaja dizelskega goriva (v milijonih litrov)

Država članica || Min. RON=91 || Min. RON=95 || Min. RON=98 || RON ≥98 || Skupaj motorni bencin || Skupaj dizelsko gorivo

Avstrija || 48 || - || 2 274 || 56 || 2 378 || 7 248

Belgija || - || 1 405 || - || 355 || 1 760 || 8 738

Bolgarija || - || 763 || 3 || 39 || 805 || 2.184

Ciper || - || 473 || - || 38 || 511 || 391

Češka republika || 30 || 2 342 || - || 39 || 2 411 || 4 820

Danska || 390 || 1 596 || 2 || - || 1 988 || 3 249

Estonija || - || 387 || 20 || - || 407 || 678

Finska || - || 1 035 || - || 1 127 || 2 162 || 2 872

Francija || - || 8 397 || - || 1 988 || 10 385 || 40 327

Nemčija || 177 || - || 23 100 || 3 261 || 26 538 || 39 417

Grčija || - || 4 268 || 90 || 143 || 4 501 || 2 628

Madžarska || - || 1 651 || - || 42 || 1 693 || 3 293

Irska || - || 1 856 || - || - || 1 856 || 2 675

Italija1 || - || 11 678 || - || - || 11 678 || 30 231

Latvija || - || - || 310 || 24 || 334 || 807

Litva || - || 336 || - || 7 || 343 || 1 225

Luksemburg || - || 378 || - || 92 || 470 || 2 054

Malta || - || - || 99 || - || 99 || 105

Nizozemska || - || 5 625 || 71 || - || 5 696 || 7 783

Poljska || - || 4 964 || - || 412 || 5 376 || 14 905

Portugalska || - || - || 1 538 || 139 || 1 677 || 5 505

Romunija || - || - || 1 748 || 161 || 1 909 || 4 149

Slovaška || - || 706 || - || 12 || 718 || 1 263

Slovenija || - || - || 83 || 653 || 736 || 1 580

Španija || - || - || 6 559 || 608 || 7 167 || 26 712

Švedska || - || 4 223 || 152 || - || 4 375 || 5 324

Združeno kraljestvo || - || 18 157 || 763 || - || 18 920 || 25 064

1: Podatki, ki jih je zagotovila Italija, kažejo iste vrednosti, kot so bile sporočene leta 2010, kar lahko sproži vprašanje o točnosti podatkov.

Opazne so nekatere splošne ugotovitve:

· Dizelsko gorivo prevladuje na trgu v vseh državah članicah, razen dveh, pri čemer motorni bencin predstavlja 63,1-odstotni delež prodaje goriva v Grčiji in 56,6-odstotni delež prodaje goriva na Cipru.

· Po drugi strani pa je največja odvisnost od dizelskega goriva ugotovljena v Belgiji, saj v prodaji goriv prevladuje prodaja dizelskega goriva s 83,2-odstotnim tržnim deležem, ki je med vsemi državami članicami največji.

· Največji obseg prodaje goriva leta 2011 je bil ugotovljen v Nemčiji, dosegel je 18,2 % skupne prodaje goriva, v nacionalnem razmerju med motornim bencinom in dizelskim gorivom pa delež prodaje motornega bencina znaša 40,2 %, delež dizelskega goriva pa 59,8 %. Drugi največji trg v EU je bila Francija s 14,0-odstotnim deležem prodaje goriva, v nacionalnem razmerju med motornim bencinom in dizelskim gorivom je delež prodaje motornega bencina znašal 20,5 %, delež dizelskega goriva pa 79,5 %. Tretji največji trg EU pa je bilo Združeno kraljestvo s prodajo, ki je dosegla 12,1 % prodanega goriva v EU, nacionalno razmerje med motornim bencinom in dizelskim gorivom pa je znašalo 43 % motornega bencina in 57 % dizelskega goriva.

· Gorivo E10 se na trgu še ni dovolj uveljavilo, trenutno ga prodajajo le tri države (Nemčija, Francija in Finska).

4. Spremljanje kakovosti goriv leta 2011

4.1. Opis sistemov, ki se uporabljajo v različnih državah

Za izvajanje sistema spremljanja kakovosti goriva se v Evropski uniji uporablja več različnih pristopov, vendar se skladnost med državami članicami iz leta v leto polagoma izboljšuje. Pristopi segajo od tistih, ki temeljijo na evropskem standardu EN 14274[3], z vzorčenjem na ravni maloprodajnih bencinskih servisov, vse do nacionalnih sistemov.

Direktiva lahko dopušča alternativne sisteme spremljanja, če takšni sistemi zagotavljajo rezultate, ki so enako zanesljivi kot rezultati EN 14274, vendar merila za ocenjevanje tega niso navedena. Zato ni jasno, ali obstoječi sistemi, ki ne temeljijo na EN 14274, izpolnjujejo to merilo.

Leta 2011 je večina držav članic zagotovila dodatne informacije o izbiri sistema spremljanja (če uporabljajo statistični model iz EN 14274) ali informacije o izbiri nacionalnega sistema spremljanja.

Od 27 držav članic, ki so leta 2011 uporabljale sisteme spremljanja kakovosti goriva:

· se jih je pet odločilo za uporabo statističnega modela A iz EN 14274 (Avstrija, Finska, Grčija, Italija in Španija)

· jih je pet uporabljalo statistični model B iz EN 14274 (Francija, Nemčija, Poljska, Bolgarija in Romunija)

· devet se jih je odločilo za uporabo statističnega modela C iz EN 14274 (Irska, Portugalska, Ciper, Češka republika, Slovaška in Slovenija)

· preostalih osem pa je uporabljalo nacionalni sistem spremljanja

4.2. Vzorčenje in poročanje

Ena od ključnih točk pri merjenju kakovosti goriva je vzorčenje goriva. To vzorčenje je treba opraviti v skladu z zahtevami iz EN 14274.

Ta standard navaja število vzorcev in mesto vzorčenja, ki ga morajo države članice opraviti in o tem poročati v poročilih o kakovosti goriv. V standardu je določeno najmanjše število vzorcev za posamezno vrsto goriva v vsakem zimskem in poletnem obdobju. Preglednica 2 vključuje razčlenitev vzorčenja in poročanja za posamezne države članice v letu 2011. Če je država članica uporabila statistični model iz standarda EN 14274, se izračuna skupno najmanjše število potrebnih vzorcev, pri čemer je za vsak model (A, B in C) znana minimalna zahteva glede vzorca.

V preglednici 2 je prikazana tudi razčlenitev skupnega števila odvzetih vzorcev in vzorčenje, opravljeno na bencinskih servisih. To razčlenitev so za leto 2011 navedle vse države, razen Nemčije. Nemčija je rezultate vzorčenja predložila v skladu z dvema ločenima metodologijama, vendar ni navedla skupnega števila odvzetih vzorcev (ker so bili nekateri vzorci preskušeni z obema metodologijama, drugi pa le z eno), zato ni možno določiti skladnosti s količino vzorcev. EN 14274 določa, da je treba za izpolnjevanje minimalne zahteve glede vzorčenja upoštevati mesta za točenje goriva – ki so opredeljena kot „mesta, maloprodajna ali veleprodajna, kjer se gorivo toči v vozila za namene pogona.“ Zaradi izpolnjevanja minimalnih zahtev glede vzorčenja je zato treba vzorčenje na distribucijskih terminalih ali rafinerijah izvesti poleg vzorčenja, opravljenega na bencinskih servisih.

Leta 2011 je v državah članicah vidna pozitivna sprememba pri izboljšanju sistemov za spremljanje kakovosti goriva in postopkih vzorčenja, kot na primer na Danskem, ki izvaja novi sistem, da bi se uskladila z zahtevami iz Direktive.

Neskladnost posameznih preskusov vzorcev glede na standard EN 228 za motorni bencin se je v letu 2011 v primerjavi z letom 2010 zmanjšala, v letu 2011 se zmanjšuje tudi neskladnost za dizelska goriva glede na standard EN 590. Celotno poročilo je v EU Fuel Quality Monitoring – 2011 Summary Report – Final report to the European Commission DG Climate Action (Spremljanje kakovosti goriv v EU – povzetek poročila 2011 – končno poročilo za GD Evropske komisije za podnebno politiko), ki je na voljo na spletni strani generalnega direktorata za podnebno politiko.

Preglednica 2: Povzetek vzorčenja in poročanja držav članic glede na zahteve iz Direktive 98/70/ES in evropskega standarda EN 14274

DČ || Model FQMS (1) || Velikost (2) || Ločeno poletno in zimsko obdobje? (3) || Vzorci posamezne vrste na obdobje (4) || Skupno št. zahtevanih vzorcev (5) || Odvzeti vzorci (6) || Vzorci, odvzeti na bencinskih servisih (7) || Skladnost vzorčenja (8)

Bnc. || Dzl. || Bnc. || Dzl. || Bnc. || Dzl. || Bnc. || Dzl.

Avstrija || AT || A || M || ü || 50 || 104 || 100 || 153 || 150 || 153 || 150 || ü || ü

Belgija || BE || N || M || ü || (50) || (200) || (100) || 2006 || 5325 || 2006 || 5325 || (ü) || (ü)

Bolgarija || BG || B || M || ü || 100 || 410 || 200 || 473 || 496 || 461 || 482 || ü || ü

Ciper || CY || C || M || ü || 50 || 108 || 100 || 233 || 140 || 233 || 140 || ü || ü

Češka republika || CZ || C || M || ü || 50 || 102 || 104 || 944 || 955 || 944 || 1015 || ü || ü

Danska || DK || N || M || ü || (50) || (200) || (100) || 41 || 21 || 41 || 9 || (×) || (×)

Estonija || EE || C || M || ü || 50 || 104 || 100 || 350 || 210 || 350 || 210 || ü || ü

Finska || FI || A || M || ü || 50 || 200 || 100 || 224 || 126 || 224 || 126 || ü || ü

Francija || FR || B || V || ü || 200 || 800 || 400 || 487 || 420 || 395 || 420 || × || ü

Nemčija || DE || B || V || ü || 200 || 802 || 400 || 520 || 363 || 0 || 0 || × || ×

Grčija || EL || A || M || ü || 50 || 106 || 100 || 112 || 100 || 33 || 20 || × || ×

Madžarska || HU || C || M || ü || 50 || 102 || 100 || 120 || 120 || 120 || 120 || ü || ü

Irska || IE || C || M || ü || 50 || 100 || 100 || 149 || 136 || 94 || 97 || × || ×

Italija || IT || A || V || ü || 100 || 200 || 200 || 200 || 200 || 200 || 200 || ü || ü

Latvija || LV || N || M || ü || (50) || (108) || (200) || 202 || 307 || 173 || 160 || (ü) || (ü)

Litva || LT || C || M || ü || 50 || 102 || 100 || 104 || 100 || 92 || 91 || × || ×

Luksemburg || LU || N || M || ü || (50) || (200) || (100) || 89 || 98 || 81 || 98 || (×) || (×)

Malta || MT || N || M || ü || (50) || (100) || (100) || 32 || 27 || 21 || 18 || (×) || (×)

Nizozemska || NL || N || M || ü || (50) || (100) || (100) || 100 || 100 || 100 || 100 || (ü) || (ü)

Poljska || PL || B || M || ü || 200 || 216 || 206 || 265 || 295 || 265 || 295 || ü || ü

Portugalska || PT || C || M || ü || 50 || 108 || 100 || 254 || 122 || 200 || 100 || ü || ü

Romunija || RO || B || M || ü || 100 || 216 || 200 || 224 || 222 || 224 || 222 || ü || ü

Slovaška || SK || C || M || ü || 50 || 102 || 100 || 155 || 123 || 155 || 123 || ü || ü

Slovenija || SI || C || M || ü || 50 || 200 || 100 || 145 || 178 || 142 || 115 || × || ü

Španija || ES || A || V || ü || 100 || 216 || 200 || 634 || 330 || 0 || 0 || × || ×

Švedska || SE || N || M || ü || (50) || (104) || (100) || 672 || 756 || 0 || 0 || (×) || (×)

Združeno kraljestvo || UK || N || V || ü || (100) || (208) || (200) || 1369 || 2298 || 68 || 65 || (×) || (×)

# || Stolpec || Pojasnila

(1) Model FQMS || N = nacionalni sistem spremljanja kakovosti goriv (FQMS) A = statistični model A iz standarda EN 14274 B = statistični model B iz standarda EN 14274 C = statistični model C iz standarda EN 14274

(2) Velikost – velikost države || M = majhna (skupna prodaja cestnih goriv za motorna vozila < 15 milijonov ton/leto) V = velika (skupna prodaja cestnih goriv za motorna vozila > 15 milijonov ton/leto)

(3) Ločeno poletno in zimsko obdobje? || P Ločeno poročanje za poletje in zimo O kaže, da poročanje vključuje le rezultate vzorčenja za celo leto.

(4) Vzorci posamezne vrste na obdobje || EN 14274: za vrste goriva, ki predstavljajo manj kot 10 % skupne prodaje, so zahteve za vzorčenje zmanjšane. Za države članice, ki uporabljajo nacionalne sisteme spremljanja kakovosti goriv, so ocenjena enakovredna najmanjša števila vzorcev (na podlagi prodaje goriva) prikazana v oklepajih ().

(5) Skupno št. zahtevanih vzorcev || Zahtevan je izračun skupnega najmanjšega števila vzorcev EN 14274 v skladu z modelom za spremljanje kakovosti goriv in velikostjo države. Najmanjše število zahtevanih vzorcev se odvzame na „točkah uporabe“ na mestih za točenje goriva. Za države članice, ki uporabljajo nacionalne sisteme spremljanja kakovosti goriv, so ocenjena enakovredna najmanjša števila vzorcev (na podlagi prodaje goriva) prikazana v oklepajih ().

(6) Odvzeti vzorci || Skupno število odvzetih vzorcev glede na vrsto goriva na vseh mestih (bencinski servisi, terminali in rafinerije).

(7) Vzorci, odvzeti na bencinskih servisih || Skupno število vzorcev, odvzetih na bencinskih servisih, mestih za točenje goriva (javnih in komercialnih). To se poroča ločeno na standardnem obrazcu za poročanje; kadar se vzorci, odvzeti na bencinskih servisih, ne ujemajo s celotnimi odvzetimi vzorci, je to zaradi razlike v podatkih, predloženih v prvotnem poročilu (zlasti Francija in Češka republika, v katerih so vzorci, odvzeti na bencinskih servisih, večji od odvzetih vzorcev).

(8) Skladnost vzorčenja || ü Kaže skladnost z zahtevo glede števila vzorcev EN 14274, znak × pa kaže neskladnost. Upoštevajte, da to pomeni skladnost skupnega vzorčenja za vse vrste goriva; glejte poročilo države članice o skladnosti vzorčenja za vsako vrsto goriva posebej. Kadar se uporablja nacionalni sistem spremljanja kakovosti goriva, je ocenjena skladnost za prikaz enakovrednosti z EN14274 prikazana v oklepajih (). Kadar države članice niso navedle razčlenitve mesta vzorčenja, skladnosti vzorčenja ni mogoče oceniti.

|| Bnc. || Motorni bencin

|| Dzl. || Dizelsko gorivo

|| || ||

5. Skladnost z mejnimi vrednostmi iz Direktive

5.1. Poročanje o motornem bencinu

Večina držav članic je leta 2011 predložila popolne informacije o skladnosti vzorcev motornega bencina. Pri določanju skladnosti mora biti znano, katera preskusna metoda je bila uporabljena za preskušanje nekaterih parametrov (ponovljivost in mejne vrednosti se razlikujejo glede na preskusno metodo). Določeno je bilo, da morajo države članice te informacije predložiti v obrazcu poročila – čeprav to ni obvezni del poročanja, je nujno za določitev stopenj skladnosti.

Neskladnost s specifikacijo je bila leta 2011 v EU najpogosteje ugotovljena pri naslednjih parametrih:

· Leta 2011 je bil parni tlak v poletnem obdobju presežen 106-krat. Vendar postaja očitno, da so številna preseganja posledica prehodnih obdobij, in sicer pri prehodu z goriva poletne specifikacije na gorivo zimske specifikacije in obratno, ki ga izvedejo dobavitelji.

· Neskladnost s specifikacijami je bila leta 2011 ugotovljena pri skupno 38 vzorcih RON/MON.

Nekatere države članice niso navedle vseh podrobnosti o vzorcih, za katere je bila ugotovljena neskladnost z mejnimi vrednostmi.

5.2. Poročanje o dizelskem gorivu

Leta 2011 nekatere države članice niso navedle vseh podrobnosti o vzorcih, za katere je bila ugotovljena neskladnost z mejnimi vrednostmi. Neskladnost s specifikacijami je bila od šestih parametrov, ki so bili leta 2011 preskušeni za dizelsko gorivo, ugotovljena pri naslednjih parametrih:

· Največjo dovoljeno vsebnost žvepla 10 ppm je presegalo skupaj 126 vzorcev. Vendar je povprečna vsebnost žvepla za vse države članice še vedno nižja od obvezne mejne vrednosti 10 ppm, in sicer znaša 5,8 ppm.

· Med vzorci, preskušenimi v zvezi z destilacijskimi omejitvami, je bilo 19 vzorcev neskladnih s specifikacijo.

5.3. Povzetek

Preglednica 3 vključuje povzetek skladnosti držav članic z Direktivo v zvezi s poročanjem za leto 2011 glede na rezultate analize vzorcev na podlagi mejnih vrednosti ter obliko in vsebino poročanja. S spremembo Direktive je bil vanjo vključen naslednji odstavek: „Države članice določijo kazni za kršitve nacionalnih določb, sprejetih na podlagi te direktive. Kazni, ki bodo določene, morajo biti učinkovite, sorazmerne in odvračilne.“ Nekatere države članice so predložile razlago sanacijskih ukrepov in kazni, ki jih izrečejo nacionalni organi, kadar je ugotovljena neskladnost vzorcev s specifikacijami. Te in druge opombe, ki se nanašajo na sisteme spremljanja v državah članicah, so bile v tem poročilu poudarjene in podrobneje navedene v poglavjih o posameznih državah članicah.

Od 10 257 vzorcev, ki so bili leta 2011 preskušeni za motorni bencin, 211 vzorcev ni bilo v skladu s specifikacijo glede mejnih vrednosti za enega ali več parametrov, kar pomeni 2,0-odstotno stopnjo neskladnosti. Od 13 718 vzorcev, ki so bili leta 2011 preskušeni v zvezi s šestimi obveznimi parametri za dizelsko gorivo, 203 niso izpolnjevali določenih mejnih vrednosti, kar predstavlja 1,5 % vseh sporočenih vzorcev.

Delež vzorcev, za katere je ugotovljeno, da niso v skladu s specifikacijo, je odvisen od števila odvzetih vzorcev, ki pa naj bi bilo (v posamezni državi članici) povezano z obsegom prodaje goriv in viri dobave. Ker države članice uporabljajo nacionalne sisteme, ki morda niso enakovredni statističnim modelom A, B ali C, in statistične modele, ki morda niso najprimernejši, je treba upoštevati tudi neskladnost znotraj EU na podlagi obsega prodaje in števila vzorcev.

Preglednica 3: Povzetek skladnosti držav članic pri poročanju za leto 2011

|| DČ || Neskladnost z mejnimi vrednostmi neskladni vzorci (NV) / vzorci skupaj || Nepopolno poročanje neizmerjeni parametri (NP) / parametri skupaj || Prepozno poročilo

|| || (1) || (2) || (3)

|| || Motorni bencin || Dizelsko gorivo || Motorni bencin || Dizelsko gorivo ||

|| || NV || Skupaj || NV || Skupaj || NP || Skupaj || NP || Skupaj || (meseci)

|| AT || 6 || 153 || 8 || 150 || 0 || 19 || 0 || 6 || < 1 mesec

|| BE || 70 || 2.006 || 89 || 5.325 || 1 || 19 || 0 || 6 || Pravočasno

|| BG || 27 || 473 || 19 || 496 || 5 || 19 || 0 || 6 || Pravočasno

|| CY || 21 || 233 || 6 || 140 || 0 || 19 || 0 || 6 || Pravočasno

|| CZ || 22 || 944 || 19 || 955 || 0 || 19 || 1 || 6 || Pravočasno

|| DK || 0 || 41 || 0 || 21 || 0 || 19 || 0 || 6 || Pravočasno

|| EE || 9 || 350 || 0 || 210 || 0 || 19 || 0 || 6 || Pravočasno

|| FI || 1 || 224 || 0 || 126 || 1 || 19 || 1 || 6 || Pravočasno

|| FR || 17 || 487 || 39 || 420 || 0 || 19 || 0 || 6 || Pravočasno

|| DE || 3 || 520 || 7 || 363 || 1 || 19 || 0 || 6 || < 2 meseca

|| EL || 0 || 112 || 0 || 100 || 1 || 19 || 0 || 6 || < 1 mesec

|| HU || 4 || 120 || 1 || 120 || 1 || 19 || 0 || 6 || Pravočasno

|| IE || 1 || 149 || 1 || 136 || 0 || 19 || 0 || 6 || Pravočasno

|| IT || 0 || 200 || 0 || 200 || 7 || 19 || 0 || 6 || Pravočasno

|| LV || 0 || 202 || 0 || 307 || 0 || 19 || 0 || 6 || < 1 mesec

|| LT || 0 || 104 || 0 || 100 || 1 || 19 || 0 || 6 || Pravočasno

|| LU || 5 || 89 || 1 || 98 || 1 || 19 || 0 || 6 || Pravočasno

|| MT || 5 || 32 || 3 || 27 || 1 || 19 || 0 || 6 || Pravočasno

|| NL || 0 || 100 || 0 || 100 || 1 || 19 || 1 || 6 || Pravočasno

|| PL || 5 || 265 || 2 || 295 || 1 || 19 || 2 || 6 || Pravočasno

|| PT || 5 || 254 || 2 || 122 || 0 || 19 || 0 || 6 || Pravočasno

|| RO || 1 || 224 || 0 || 222 || 1 || 19 || 0 || 6 || Pravočasno

|| SK || 3 || 155 || 4 || 123 || 1 || 19 || 0 || 6 || Pravočasno

|| SI || 0 || 145 || 2 || 178 || 1 || 19 || 1 || 6 || Pravočasno

|| ES || 0 || 634 || 0 || 330 || 0 || 19 || 0 || 6 || < 1 mesec

|| SE || 1 || 672 || 0 || 756 || 8 || 19 || 1 || 6 || Pravočasno

|| UK || 5 || 1.369 || 0 || 2298 || 0 || 19 || 0 || 6 || Pravočasno

|| Št. držav || || || || || 27

||

|| || ||

(1) Neskladnost z mejnimi vrednostmi (meje zaupanja – 95 %) || V primeru nepopolnih poročil ni mogoče potrditi, ali so bile mejne vrednosti upoštevane pri vseh vzorcih. Če na podlagi predloženih podatkov ni bilo mogoče opredeliti števila vzorcev, ki presegajo mejno vrednost, znak ,>‘ pomeni, da je število vzorcev, ki presegajo omejitve, najnižje in je lahko večje. ||

(2) Nepopolna poročila || Čeprav se lahko vzorčenje za nekatere parametre izvede v manjših količinah, je treba za pravilno oceno kakovosti goriva odvzeti vzorce za vse parametre. Države članice bi morale jasno navesti, kdaj so bili pridobljeni rezultati vzorčenja, in te rezultate predložiti. ||

(3) Prepozno poročilo || Direktiva 98/70/ES določa, da bi morale države članice predložiti poročila o spremljanju najpozneje do 30. junija vsako leto. ||

Drugi pomemben del ocene kakovosti goriva, ki se daje v promet v posamezni državi članici, je skladnost z določenimi parametri, ki jo je treba preveriti. V zvezi s to zadevo obstaja v nekaterih državah odstopanje. V celotnem poročilu za leto 2011 je v preglednici s povzetkom parametrov, ki jih države članice niso sporočile za vsako vrsto goriva, skupnega poročila o spremljanju kakovosti goriva v EU – povzetek poročila za leto 2011 – končno poročilo za GD Evropske komisije za podnebno politiko navedeno število parametrov, ki se ne merijo, po državah članicah.

Čeprav se meni, da to stanje ne pomeni problema za ocenjevanje splošne kakovosti goriva v Evropi, je to vendarle področje, ki ga je treba v letu 2012 izboljšati.

6. Sklepne ugotovitve

Kakovost goriva je močno povezana z emisijami CO2 in kakovostjo zraka, od nje pa je odvisno tudi, koliko truda in sredstev morajo vložiti izdelovalci vozil, da bi izpolnili zahteve glede mejnih vrednosti emisij onesnaževal in toplogrednih plinov.

Na podlagi spremljanja kakovosti goriv leta 2011 je ugotovljeno, da se specifikacije za motorni bencin in dizelsko gorivo iz Direktive 98/70/ES na splošno upoštevajo, pri čemer je bilo ugotovljenih le nekaj prekoračitev.

Revizija standarda EN 14274 bo državam članicam zagotovila dodatna pojasnila, kar bo privedlo do večje skladnosti med podatki, ki so na voljo za ocenjevanje različnih parametrov kakovosti goriva.

Ugotovljeno je tudi, da so države članice pripravljene vložiti napore v izboljšanje razumevanja zahtev glede poročanja in svojih sistemov spremljanja kakovosti goriva.

Ker so prekoračitve razmeroma redke, večina držav članic pa ukrepa tako, da gorivo, ki ni v skladu z zahtevami, umakne iz prodaje, Komisija ni seznanjena z nobenimi negativnimi učinki na emisije vozil ali delovanje motorja zaradi teh prekoračitev. Vendar Komisija poziva države članice k nadaljnjemu ukrepanju, da se zagotovi popolna skladnost in da se takšne težave ne bi pojavile v prihodnosti.

[1] UL L 350 z dne 28.12.1998, str. 58

[2] UL L 53 z dne 23.2.2002, str. 30

[3] EN 14274:2003 – Goriva za motorna vozila – Ocena kakovosti motornih bencinov in dizelskih goriv – Sistem spremljanja kakovosti goriv (FQMS).